**МИГ Белене – Никопол проведе информационна кампания**

От 11 до 21 юли 2017 г., на територията на МИГ „ Белене - Никопол” бе проведена информационна кампания. По предварително обявен график, в 8 от селищата на двете общини се проведоха срещи с представители на различните общности. Целта бе запознаване на присъстващите с целите, мерките, приоритетите и параметрите на одобрената Стратегия за водено от общностите местно развитие на  СНЦ „МИГ БЕЛЕНЕ – НИКОПОЛ”.

При повишен интерес от страна на заинтересованите групи: публичен сектор, земеделски и бизнес среди, неправителствени организации и граждани, екипът на МИГ Белене – Никопол, разясни в детайли процеса на подготовката на Стратегията за водено от общностите местно развитие, целите и приоритетите на стратегията, включените мерки, финансовия план и обосновка, плана за действие, индикаторите за мониторинг и оценка.

 Устойчивият растеж и европейско развитие на територията, чрез балансирано пространствено развитие, инвестиции в публичната и социална инфраструктура, стимулиране на икономическия потенциал в земеделието и промишлеността, защита на природното и културно наследство и развитие на туризма е основната цел на изпълняваната стратегия. Залегналите приоритети в Стратегията са:

1. Повишаване на ефективността и производителността на малките и средни селски стопанства, чрез модернизация и разнообразяване към неземеделски дейности.

2. Подобряване на условията на живот, чрез развитие на техническата инфраструктура и опазване на околната среда.

3. Създаване на условия за икономически растеж, заетост и развитие на местния пазар на труда.

**Общият бюджет на Стратегията за водено от общностите местно развитие е** **6 869 562 лв.**

Основното средство за постигането на поставените цели и приоритети са заложените в Стратегията мерки от 3 оперативни програми: „Програма за развитие на селските райони за периода 2014-2020 година”, Оперативна програма „Околна среда 2014-2020 г.” и Оперативна програма „Иновации и конкурентноспособност 2014-2020 г.”

Мерки по които могат да кандидатстват потенциалните бенефициенти:

1. **Програма за развитие на селските райони – общ бюджет 2 933 745 лв**

Мярка 1.3 Краткосрочен обмен на опит и посещения в земеделски и горски стопанства – 33 745 лв.;

Мярка 4.1 Инвестиции в земеделските стопанства – 800 000 лв.;

Мярка 4.2 Инвестиции и преработка/маркетинг на селскостопански продукти – 300 000 лв.;

Мярка 6.4 Инвестиционна подкрепа за неземеделски дейности – 500 000 лв.;

Мярка 7.2 Инвестиции в създаването, подобряването или разширяването на всички видове малка по мащаби инфраструктура – 900 000 лв.;

Мярка 7.5 Инвестиции за публично ползване в инфраструктура за отдих, туристическа информация и малка по мащаб туристическа инфраструктура – 330 000 лв.;

Мярка 8.1 Подпомагане за залесяване и създаване на горски масиви –Програма за развитие на селските райони – 70 000 лв.

1. **Оперативна програма ”Околна среда 2014-2020 г.” - бюджет 1 979 987 лв.**

**Приоритетна ос 3 – Натура 2000 и биоразнообразие.** Подобряване на природозащитното състояние на видове от мрежата Натура 2000.

1. **Оперативна програма „Иновации и конкурентноспособност 2014-2020 г.” - с бюджет 1 955 830 лв.**

Инвестиционен капацитет 2 – „Капацитет за растеж на МСП” на Приоритетна ос 2 – Предприемачество и капацитет за растеж на МСП”

 **Екипът на МИГ Белене - Никопол**

**За повече иинформация:**

e-mail: migbn@abv,bg тел. 0878548963

 тел.: 0878782080

web : www.mig-bn.eu